SET ดิ่งหนัก 17 จุด ตาม “ดาวน์ฟิวเจอส์” วูบ 267 จุด หลังสงครามการค้าส่อเค้าระอุอีกระลอก!
SET ดิ่งหนัก 17 จุด ตาม "ดาวน์ฟิวเจอส์" วูบ 267 จุด หลังสงครามการค้าส่อเค้าระอุระลอก! โดยดัชนีปิดตลาดวันนี้ ที่ระดับ 1,609.79 จุด ลบ 17.12 จุด หรือ 1.05% มูลค่าการซื้อขาย 4.7 หมื่นล้านบาท
23 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,609.79 จุด ลบ 17.12 จุด หรือ 1.05% มูลค่าการซื้อขาย 4.7 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.18 น. (ตามเวลาประเทศไทย) อยู่ที่ระดับ 25,505 จุด ลบ 267 จุด หรือ 1.04%
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้อ่อนตัวลงตามตลาดหุ้นในภูมิภาคเอเชียที่ส่วนใหญ่ปรับตัวลง โดยเฉพาะตลาดที่เกี่ยวข้องกับจีนจะปรับตัวลงมาก ทั้งนี้เป็นผลจากการค้าโลกที่มีความผันผวน หลังจากที่สหรัฐฯจะขึ้นบัญชีดำบริษัทของจีนรายอื่นอีก ส่งผลให้จีนจะหันมาทบทวนความสัมพันธ์ทางเศรษฐกิจกับสหรัฐฯ
ส่วนบ้านเราปัจจัยการเมืองก็ยังไม่ชัดเจน ขณะที่ตลาดฯยังไม่มีปัจจัยบวกใหม่เข้ามาด้วย และเมื่อวานนี้ดัชนีฯก็ปรับตัวขึ้นแรง ดังนั้นวันนี้จึงได้เห็นแรงขายทำกำไรออกมา
สำหรับแนวโน้มการลงทุนในวันพรุ่งนี้ (24 พ.ค.) นายวีระวัฒน์ กล่าวว่า ตลาดฯคงจะผันผวน ในช่วงของการรอดูปัจจัยการเมืองในประเทศ ซึ่งจะมีการเปิดประชุมรัฐสภาในปลายสัปดาห์นี้ ส่วนนอกประเทศก็รอดูความคืบหน้าสงครามการค้า
พร้อมให้แนวรับ 1,600 จุด ส่วนแนวต้าน 1,620 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPALL   มูลค่าการซื้อขาย 2,283.37 ล้านบาท ปิดที่   77.75 บาท ลดลง  0.50 บาท
SCC     มูลค่าการซื้อขาย 2,216.66 ล้านบาท ปิดที่  462.00 บาท ลดลง  8.00 บาท
PTTGC   มูลค่าการซื้อขาย 1,857.29 ล้านบาท ปิดที่   60.00 บาท ลดลง  2.50 บาท
SCB     มูลค่าการซื้อขาย 1,722.50 ล้านบาท ปิดที่  127.50 บาท เพิ่มขึ้น 0.50 บาท
AOT     มูลค่าการซื้อขาย 1,696.54 ล้านบาท ปิดที่   66.75 บาท ราคาไม่เปลี่ยนแปลง
 
ตลาดหุ้นเอเชีย
